วันปลอดถุงพลาสติกสากล วันร่วมใจลด ขยะพลาสติก
ผมเกือบจะลืมไปแล้วเชียวว่าวันนี้ (3 ก.ค.) เป็น วันปลอดถุงพลาสติกสากล ที่ทุกๆ ประเทศทั่วโลกจะพร้อมใจกันงดใช้ถุงพลาสติก 1 วัน และหากสามารถทำได้ก็จะงดใช้ตลอดไป เพื่อบรรเทาปัญหาขยะพลาสติก ซึ่งกำลังเป็นปัญหาใหญ่ของโลกในขณะนี้,ต้องขอขอบคุณฝ่ายประชาสัมพันธ์ของเดอะมอลล์ กรุ๊ป ที่ทำให้นึกขึ้นมาได้จากจดหมายข่าว หรือข่าวแจกที่ส่งมาให้ผมเมื่อไม่กี่ชั่วโมงนี้เอง,เดอะมอลล์ กรุ๊ป แจ้งว่า เนื่องในวันที่ 3 กรกฎาคม ซึ่งเป็น วันปลอดถุงพลาสติกสากล ที่จะเวียนมาถึงนี้ ทุกห้างสรรพสินค้าในเครือเดอะมอลล์ ขอร่วมในการงดใช้ถุงพลาสติกตลอดทั้งวัน และขอถือเป็นฤกษ์ดีที่จะประกาศว่า นับตั้งแต่วันนี้เป็นต้นไป ใครที่ขอถุงพลาสติกจากห้างในเครือจะโดนคิดเงินถุงละ 1 บาททุกๆถุง,เจตนารมณ์ก็เพื่อสร้างจิตสำนึกในการลดการใช้ถุงพลาสติก ซึ่งทางห้างก็จะนำเงินแต่ละบาทที่ได้จากการใช้ถุงพลาสติกไปมอบให้แก่องค์กร WWF เพื่อใช้ในการอนุรักษ์สิ่งแวดล้อมต่อไป,คำว่าห้างในเครือเดอะมอลล์ กรุ๊ป นั้น ในข่าวที่แจกมาระบุว่า หมายถึงห้างสรรพสินค้าเดอะมอลล์ทุกสาขา, ดิ เอ็มโพเรียม, ดิ เอ็มควอเทียร์, พารากอนดีพาร์ทเม้นสโตร์, บลูพอร์ตหัวหิน และกรู์เมต์ มาร์เกตทุกสาขา,ผมอ่านแล้วก็อุทานคำว่า อนุโมทนา สาธุ และขออนุญาตนำข่าวแจกนี้มาเขียนขยายความให้อีกทางหนึ่งด้วยความขอบคุณแนวคิดของกลุ่มเดอะมอลล์เป็นอย่างยิ่ง,อาจกล่าวได้ว่า เดอะมอลล์ กรุ๊ป เป็นห้างสรรพสินค้าแรกสุดในประเทศไทยที่ประกาศเก็บค่าถุงพลาสติกในทุกถุงที่จะมีการใช้ นับแต่นี้เป็นต้นไป โดยมิได้มีจุดมุ่งหมายที่จะหากำไรเพิ่ม แต่เพื่อเป็นการสร้างจิตสำนึกให้ลูกค้าลดการใช้พลาสติกลง,นอกจากเดอะมอลล์ กรุ๊ป แล้ว บริษัทซีพีออลล์ ซึ่งเป็นเจ้าของร้านสะดวกซื้อ เซเว่น อีเลฟเว่น ก็ร่วมรณรงค์ลดการใช้ถุงพลาสติก มานานพอสมควร โดยมีรูป ตูน บอดี้สแลม เป็นพรีเซนเตอร์ ยืนชักชวนอยู่ตามหน้าร้านทุกร้าน,พร้อมกับย้ำว่า ทุกค่าถุงพลาสติกที่ลดลง ซีพีออลล์จะนำไปบริจาคให้โรงพยาบาลต่างๆ พร้อมกับขึ้นยอดเงินสะสมให้ดูที่เคาน์เตอร์จ่ายเงิน ซึ่งผมจำไม่ได้แล้วว่ากี่ล้านบาท แต่รู้สึกว่าจะมากโขอยู่ทีเดียว,ห้างอื่นๆนอกจากนี้ก็มี บิ๊กซี, เทสโก้ โลตัส, รวมทั้งในเครือ เซ็นทรัล และ สยามพิวรรธน์ ฯลฯ ที่มีการรณรงค์ในรูปแบบต่างๆมาโดยตลอด,ต้องขอขอบคุณทุกๆห้าง ทุกๆร้านสะดวกซื้อ และซุปเปอร์มาร์เกตต่างๆที่มีการรณรงค์อย่างกว้างขวาง เพราะมาถึงนาทีนี้ ไม่ร่วมมือกันลดถุงพลาสติกอย่างจริงจังเห็นจะไม่ได้เสียแล้ว,เพราะคนไทยเราสร้างขยะพลาสติกถึงปีละ 2 ล้านตัน คิดเฉลี่ยแล้วแต่ละคนจะช่วยกันสร้างขยะเป็นถุงพลาสติกถึง 8-10 ใบต่อวัน,พลาสติกเป็นวัสดุที่ทำลายได้ยากมาก เพราะอยู่ได้เป็นร้อยๆปี เอาไปฝังก็ต้องใช้เนื้อที่มหาศาล เอาไปเผาก็ไม่ได้ เพราะมีสารพิษที่เป็นอันตรายสูดควันแล้วก็เป็นผลร้ายต่อร่างกายและชีวิตของมนุษย์,ทุกวันนี้มีขยะพลาสติกที่ทำลายไม่ได้ถูกทิ้งลงทะเล ทั้งโดยตั้งใจและไม่ตั้งใจจำนวนมหาศาล ประมาณถึง 8 หรือ 9 ล้านตันในแต่ละปี ในท้องทะเลและมหาสมุทรทั่วโลก รวมแล้วเท่ากับเรือบรรทุกเครื่องบินขนาดยักษ์ถึง 48 หรือ 50 ลำเลยทีเดียว,สำหรับในทะเลบ้านเรา ผมจำไม่ได้แล้วว่ามีปริมาณขยะพลาสติกมากน้อยเท่าใด? แต่จำได้ว่าของเราติดอยู่ในอันดับค่อนข้างสูง คืออันดับที่ 6 ของโลก อันเป็นอันดับโลกที่ไม่พึงปรารถนาอย่างยิ่ง,จึงไม่แปลกที่เราจะได้ยินข่าวเศร้าๆว่า สัตว์ทะเลจำนวนมาก เช่น นกทะเล เต่าทะเล ปลาวาฬ ฯลฯ ต้องตายเพราะเผลอกินขยะพลาสติกเข้าไปและไม่ย่อยสลาย จนเป็นเหตุให้ต้องตายอย่างน่าเสียดาย,ผมจึงเห็นด้วยกับการรณรงค์ของเดอะมอลล์ กรุ๊ป และของทุกห้างสรรพสินค้าและร้านสะดวกซื้อทั่วประเทศไทย ที่จะใช้วันนี้ ซึ่งเป็น วันปลอดถุงพลาสติกสากล ในการเริ่มต้นของการรณรงค์อย่างจริงจัง,แต่งดหรือลดเพียงวันนี้วันเดียวคงไม่พอ ต้องทำอย่างต่อเนื่องไปทุกๆวันอีกยาวนานจนกว่าปัญหาขยะพลาสติกของโลกจะเบาลง,ผมเชื่อว่ายังอีกนานเพราะคนเห็นแก่ตัวที่ไม่เคยคิดถึงปัญหาของโลกมีอยู่ล้นโลกแล้วในขณะนี้ ทำแบบไฟไหม้ฟางปีละไม่กี่วันอย่างที่ทำอยู่ทุกวันนี้ ไม่มีทางแก้ปัญหาได้สำเร็จหรอกรับ.,ซูม
ผมเกือบจะลืมไปแล้วเชียวว่าวันนี้ (3 ก.ค.) เป็น วันปลอดถุงพลาสติกสากล ที่ทุกๆประเทศทั่วโลกจะพร้อมใจกันงดใช้ถุงพลาสติก 1 วัน และหากสามารถทำได้ก็จะงดใช้ตลอดไป เพื่อบรรเทาปัญหาขยะพลาสติก
วันปลอดถุงพลาสติกสากล,ถุงพลาสติก,ขยะพลาสติก,งดใช้ถุงพลาสติก,ขยะ,เหะหะพาที,ซูม